รายงานการประชุมคณะกรรมการบัณฑิตศึกษา

ครั้งที่ 2/2560 วันอังคารที่ 11 เมษายน 2560 ณ ห้องประชุมวิฬาร์ ชั้น 5

อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น

ผู้มาประชุม

1. รองคณบดีฝ่ายวิชาการ ประธานกรรมการ

2. ผู้ช่วยศาสตราจารย์นฤพนธ์ คำพา กรรรมการ

3. ผู้ช่วยศาสตราจารย์สมโภชน์ วีระกุล กรรมการ

4. ผู้ช่วยศาสตราจารย์พีระพล สุขอ้วน กรรมการ

5. ผู้ช่วยศาสตราจารย์ธวัชชัย โพธิ์เฮือง กรรมการ

6. อาจารย์ทรรศิดา พลอยงาม กรรมการ

7. นางทักษ์ศภรณ์ ตาละลักษณ์ กรรมการ

8. นางสาวชนิดา ชาอินทร์ กรรมการและเลขานุการ

ผู้ไม่มาประชุม

1. ผู้ช่วยคณบดีฝ่ายวิชาการ กรรมการ

2. รองศาสตราจารย์บงกช นพผล กรรมการ

2. ผู้ช่วยศาสตราจารย์สุปราณี จิตรเพียร กรรมการ

3. ผู้ช่วยศาสตราจารย์ขวัญเกศ กนิษฐานนท์ กรรมการ

เริ่มประชุมเวลา 13.30 นาฬิกา

วาระที่ 1 เรื่อง รับรองรายงานการประชุม

1.1 เรื่อง รับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

 ประธานเสนอให้ที่ประชุมรับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

มติ ให้แก้ไขรายงานการประชุมฯ ดังนี้

หน้าที่ 1 บรรทัดที่ 33 ให้แก้ไขคำผิด จาก “เห็นความ” แก้ไขเป็น “เห็นควร” และให้แก้ไข เพิ่มเติมตารางการคงอยู่ของนักศึกษาระดับบัณฑิตศึกษา หน้าที่ 3 และหน้าที่ 4 บรรทัดที่ 89 ให้แก้ไขคำผิด จาก “นักศึก” แก้ไขเป็น “นักศึกษา” แล้วจึงรับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

วาระที่ 2 เรื่อง แจ้งเพื่อทราบ

 2.1 เรื่อง การรับเข้าศึกษา ระดับบัณฑิตศึกษา ประจำภาคต้น ปีการศึกษา 2560 (รอบที่ 1)

 ประธานฯ แจ้งจำนวนนักศึกษาระดับบัณฑิตศึกษา ประจำภาคต้น ปีการศึกษา 2560 (รอบที่ 1) ซึ่งมีจำนวน 4 ราย เป็น นักศึกษาระดับปริญญาเอก จำนวน 1 ราย และปริญญาโท จำนวน 3 ราย และได้ดำเนินการจัดทำคำสั่งแต่งตั้งกรรมการสอบสัมภาษณ์ตามคำสั่งคณะฯ ที่ 063/2560 ลงวันที่ 5 เมษายน 2560 นั้น

 มติ รับทราบ

 2.2 เรื่อง การรับสมัครนักศึกษาทุนผู้ช่วยสอน (TA) ประจำปีการศึกษา 2560

 นางสาวชนิดา ชาอินทร์ แจ้งในที่ประชุมฯ การประชาสัมพันธ์การรับสมัครนักศึกษาทุนผู้ช่วยสอน (TA) ประจำปีการศึกษา 2560 ซึ่งคณะฯ ได้สิทธิ์สำหรับทุนฯ จำนวน 1 ทุน ซึ่งได้ประชาสัมพันธ์ไปยังภาควิชา และประธานหลักสูตรฯ ทุกหลักสูตรในเบื้องต้นแล้ว และหากผลการสมัครเป็นประการใดจะนำเข้ามาพิจารณาในการประชุมคราวต่อไป

 มติ รับทราบ

วาระที่ 3 เรื่อง สืบเนื่อง

 3.1 การติดตาม มคอ.3 ภาคปลาย และ มคอ.5 ภาคต้น ปีการศึกษา 2559

 นางสาวชนิดา ชาอินทร์ แจ้งถึงผลการติดตาม มคอ.3 และ มคอ.5 ระดับบัณฑิตศึกษา ปีการศึกษา 2559 สำหรับ มคอ. 5 วิชาที่ยังไม่ได้ดำเนินการ คือ วิชา 717 724 โดยมี อ.ทรรศิดา พลอยงาน เป็นผู้รับผิดชอบรายวิชา

 มติ ขอให้อาจารย์ผู้รับผิดชอบรายวิชาดำเนินการให้แล้วเสร็จต่อไป

 3.2 เรื่อง ความคืบหน้าของการปรับปรุงหลักสูตร พ.ศ. 2560 ระดับบัณฑิตศึกษา

 ประธานฯ แจ้งถึงความคืบหน้าของการปรับปรุงหลักสูตร พ.ศ. 2560 หลักสูตรระดับบัณฑิตศึกษา จำนวน 7 หลังสูตร มีการเสนอแนะให้แก้ไขจากกรรมการกลั่นกรองหลักสูตรฯ มหาวิทยาลัยขอนแก่น หลักๆ ดังนี้

* ตรวจสอบ ผลการเรียนรู้หมวดคุณธรรมจริยธรรมโดยให้แต่ละรายวิชามีผลการเรียนรู้หลักในหมวดนี้อย่างน้อยหนึ่งข้อ
* ปรัชญา วัตถุประสงค์ ของหลักสูตรนานาชาติ สาขาสหวิทยาการ ทั้ง ป.โท และ ป.เอก ต้องมีความแตกต่างจากหลักสูตรปกติ
* ปรับปรุง ข้อ 11 สถานการณ์ ให้เป็นและสอดคล้องกับ thailand 4.0
* จำนวนหน่วยกิต ป.เอก แบบ 2.1 เป็น 49 หน่วยกิต แนะนำให้ลดเหลือ 48 หน่วยกิต เท่ากับ แบบ 1.1

 มติ รับทราบ และให้นางสาวชนิดา ชาอินทร์ ดำเนินการต่อไป

 3.3 รายงาน การคงอยู่และการสำเร็จการศึกษา

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ปีการศึกษา** | **2552** | **2553** | **2554** | **2555** | **2556** | **2557** | **2558** | **2559** | **ปัจจุบัน** | **พ้นสภาพ** | **สำเร็จการศึกษา** |
| **ปีที่รับเข้า** |  |  |  |  |  |  |  |  |  |  |  |
| 2552 | 8 | 8 | 8 | 4 (จบ และพ้นสภาพ ) | 3 (จบ ) | 1(จบ ) | 1 (จบ ) | - | - | 1 | 7 |
| 2553 | - | 12 | 12 | 10(จบ) |  9 (จบ)  | 4 (จบ และพ้นสภาพ)  | 3 (จบ) | 2(จบ) | - | 1 | 11 |
| 2554 | - | - | 23 | 18 (จบ และพ้นสภาพ)  | 15 (จบ และพ้นสภาพ) | 11 (จบ และพ้นสภาพ) | 10(จบ)  | 5  | 5 | 8 | 10 |
| 2555 | - | - | - | 21 | 17(จบ และพ้นสภาพ) | 9 (จบ และพ้นสภาพ)  | 8 (จบ) | 5 (จบ)  | - | 4 | 17 |
| 2556 | - | - | - | - | 11 | 11 | 8 (จบ) |  7  | 7 | - | 4 |
| 2557 | - | - | - | - | - | 12 | 7 (จบ และพ้นสภาพ)  | 7 | 7 | 3 | 2 |
| 2558 | - | - | - | - | - | - | 7(จบ และพ้นสภาพ) | 5  | 5 | 1 | 1 |
| **คงเหลือ** | **24** | **18** | **52** |

วาระที่ 4 เรื่อง เสนอเพื่อพิจารณา

 4.1 เรื่อง ขอขยายเวลาในการรักษาสถานภาพการเป็นนักศึกษา เพื่อรอตีพิมพ์

 ประธานฯ แจ้งต่อที่ประชุมฯ เรื่อง การขอขยายเวลาในการรักษาสถานภาพการเป็นนักศึกษา เพื่อรอตีพิมพ์ ของนักศึกษาระดับปริญญาเอก จำนวน 2 ราย คือ นายชาตรี ชำนาญดี และนางสาวนวรัตน์ ผอบง่า ซึ่งจะหมดสภาพการเป็นนักศึกษา ในวันที่ 11 พฤษภาคม 2560 นั้น และนักศึกษาได้ส่งคำร้องขอขยายเวลาเพื่อรอตีพิมพ์ ซึ่งเป็นเวลา 2 เดือน นั้น

 มติ ไม่อนุมัติ เนื่องจากไม่เป็นไปตามระเบียบบัณฑิตวิทยาลัย และให้ น.ส. ชนิดา ชาอินทร์ แจ้งให้อาจารย์ที่ปรึกษาทราบผลการพิจารณาดังกล่าว และประสานงานให้นักศึกษาทำเรื่องลาออกก่อนจะพ้นสภาพการเป็นนักศึกษา เพื่อจะเป็นประโยชน์แก่นักศึกษาในการเทียบโอนรายวิชาที่จะเข้าศึกษาใหม่ต่อไป และที่ประชุมฯ ได้ให้ข้อเสนอแนะ ให้ฝ่ายวิชาการตรวจสอบนักศึกษาที่อยู่ในข่ายมีปัญญาเช่นนี้ และให้ทำหนังสือแจ้งไปยังหลักสูตรฯ เพื่อให้กรรมการบริหารหลักสูตรได้ดำเนินการแจ้งอาจารย์ที่ปรึกษา ติดตามนักศึกษาในความดูแลต่อไปด้วย

วาระที่ 5 เรื่อง อื่นๆ (ถ้ามี)

เลิกประชุมเวลา 15.00 น.

นส.ชนิดา ชาอินทร์

ผู้จดบันทึกรายงานการประชุม

รองคณบดีฝ่ายวิชาการ

ผู้ตรวจทาน